ഹോട്ടൽ ഭക്ഷണത്തിന് വിലകുറയും . എസി നോൺ എസി റസ്റ്റോറൻറുകളിലെ ജിഎസ്ടി അഞ്ചു ശതമാനമായി ഏകീകരിച്ചു . 178 ഉത്പന്നങ്ങളുടെ ചരക്കുസേവനനികുതി 28 - ൽ നിന്ന് 18 ശതമാനമായി കുറച്ചു . ഗ്രാനൈറ്റ് , മാർബിൾ , ടൈൽസ് ടൂത്ത് പേസ്റ്റ് , ചോക്ളേറ്റ് തുടങ്ങിയവയ്ക്ക് വില കുറയും . എസി റസ്റ്റോറൻറുകളിൽ നിലവിലെ ജിഎസ്ടി നിരക്ക് 18 ശതമാനവും നോൺഎസിക്ക് 12 ശതമാനവുമാണ് . ഈ മാസം 15 മുതൽ ഇത് രണ്ടും 5 ശതമാനമായി കുറയ്ക്കാനാണ് തീരുമാനം . എസി ഹോട്ടലിൽ ആയിരം രൂപയ്ക്ക് ഭക്ഷണം കഴിക്കുന്നവർക്ക് ഇപ്പോൾ 180 രൂപ നികുതി നല്കണമെങ്കിൽ ഇനിയത് 50 രൂപയായി കുറയും . റസ്റ്റോറൻറുകൾക്ക് പത്ത് ശതമാനം വരെയുള്ള ഇൻപുട്ട് ടാക്സ് ക്രഡിറ്റ് ആനുകൂല്യം ഉപഭോക്താക്കൾക്ക് നല്കുന്നില്ല എന്നതിനാൽ ഇത് നിറുത്തലാക്കു . 5 , 12 , 18 , 28 എന്നിങ്ങനെ നാലു സ്ളാബുകളിലായാണ് നിലവിൽ വിവിധ ഉത്പന്നങ്ങൾക്ക് ചരക്കു സേവന നികുതി ഈടാക്കുന്നത് . ഇതിൽ ഏറ്റവുമധികം നികുതിയുള്ള 28 ശതമാനത്തിൻറെ സ്ലാബിൽ ഇപ്പോൾ 228 ഉത്പന്നങ്ങളുണ്ട് . ഇതിൽ 178 ഉത്പന്നങ്ങളുടെ നികുതി 18 ശതമാനമായി കുറയ്ക്കും . മാർബിൾ , ഗ്രാനൈറ്റ് , ടൈൽസ് , ഡിറ്റർജൻറ് , ആഫ്റ്റർഷേവ് ലോഷൻ , ഷേവിംഗ് ക്രീം , സൌന്ദര്യവർദ്ധക ഉത്പന്നങ്ങൾ , ച്യൂവിംഗ് ഗം , ടാൽക്കം പൌഡർ , സാനിറ്ററി ഫിറ്റിംഗ് തുടങ്ങിയവയ്ക്ക് വില കുറയും . എന്നാൽ പുകയില , ശീതളപാനീയം , സിമൻറ് , പെയിൻറ് , എയർകണ്ടീഷനർ , വാഷിംഗ് മെഷീൻ , റഫറിജേറ്റർ തുടങ്ങി 50 ഉത്പന്നങ്ങളുടെ നികുതി 28 ആയി തുടരും . 1 , 5 കോടി വരെ വരുമാനമുള്ളവർ മുന്നുമാസത്തിലൊരിക്കൽ ജിഎസ്ടി റിട്ടേൺ ഫയൽ ചെയ്താൽ മതി . അതിനു മുകളിൽ വരുമാനമുള്ളവർ നാല്പത് ദിവസത്തിനകം റിട്ടേൺ ഫയൽ ചെയ്യണം . പഞ്ചനക്ഷത്ര ഹോട്ടലിലെ റസ്റ്റോറൻറുകൾക്കും ഔട്ട് ഡോർ കാറ്ററിംഗിനും ജിഎസ്ടി 18 ശതമാനമായി തുടരും .